相傳杜宇晚年嗰陣，國內有大水災，佢就派宰相開明氏鱉靈去玉山(玉壘山)治水。呢個時候，佢竟然同開明氏老婆通姦。因為佢就好慚愧，就讓位畀開明氏。亦有另一版本話，覺得鱉靈治水有功，讓位畀佢。後尾開明氏要遷都，杜宇唔想走，就升西山隱。升西山隱，字面係西山升天或者隠居，實際係去死咁解。死之後就變做雀仔，即係杜鵑。二月到就聽到佢悲鳴到吐血。而啲血就滴落花上面，變成杜鵑花。蜀人一聽到佢咁，就會諗起蜀王，人人都好傷心。